**INNSPILL FRA EN OT-RÅDGIVER.**

Jeg oppfatter innstillinga som et godt kunnskapsgrunnlag for å vurdere dagens videregående opplæring ut fra følgende problemstillinger:

* Leverer vgo en opplæring som holder den kvaliteten som individet, samfunnet, høyskoler og næringsliv har behov for?
  + På mange måter er de enkle svarene på dette store spørsmålet både påpekt og forklart i kunnskapsstatusen som nå foreligger. Oppsummert slik:
    - JA for ganske mange og på en del områder. På mange måter er den norske modellen forbilledlig og god, men den har også et forbedringspotensial.
    - NEI for noen ungdommer og på noen områder.
    - NEI for voksne med behov eller rett til opplæring.
* Leverer vgo en opplæring som er god nok for alle?
  + Vgo gir ikke et godt nok tilbud til ca 30 % av ungdommene (de kommer ikke gjennom med ønsket kompetanse på normert tid). Dette er det nok statistikk på. Hvem er så disse ungdommene? Ut fra den kunnskapen og erfaringene vi har, er det disse som skiller seg klart ut:
    - De med svake karakterer (ingen eller under 25 karakterpoeng)
    - Flerspråklige med kort tid i Norge – språkvansker.
    - Elever på yrkesfag/ program som ikke tilbys læreplasser.
    - Elever som «tvinges» over til påbygg for å fullføre– fordi de ikke tilbys læreplasser (eller ikke tror de får)
    - Ungdom med helsemessige utfordringer. Særlig psykisk helse.
    - Ungdommer som trenger mere tid – mere modning?
  + Gjennomføring i vgo er også altfor avhengig av hvor du vokser opp (fylke) og hvilken skole du går på. Opplæringstilbudet er IKKE likeverdig. Vi har altfor store variasjoner i hvordan skoleeier utøver sitt ansvar for at ungdom gjennomfører.
* Vgo leverer heller god nok opplæring til voksne med behov eller rett til opplæring. Voksenretten er sterk i loven, men fylkeskommunene gjør ikke jobben. Her er innstillingen veldig tydelig. Og dette MÅ gjøres noe med. (Her er det er ikke loven det er noe galt med!)

Ut fra en rolle som rådgiver i OT – og en lang yrkeskarriere der jeg hele tiden har jobbet med ungdom som står i fare for å falle fra i utdanningsløpet, vil jeg rette et spesielt fokus på gjennomføring og det som står i kapittel 7 og 8. (selv om dette henger sammen med andre deler av innstillingen). Det er her jeg har mest å bidra med.

**Kapittel 7 Yrkesfaglige programmer**

* Her burde det vært brukt mye mer alternative modeller for å gi gode veier til delkompetanse for noen ungdommer. Disse må gjøres søkbare!
* 2+2 modellen har kun fortsatt livets rett dersom den innebærer læreplasser til alle som ønsker det. Det er et paradoks at mangel på læreplasser er propp i et system som ikke er korrigert på i 25 år!!
* Fylkeskommunen må tildeles et mer forpliktende ansvar for at alle får mulighet til å fullføre. I dag er det altfor lett å skylde på andre (ungdommen, konjunkturer i arbeidslivet etc..)
* Yrkesfag er yrkesfag – påbygg til studieforberedende må komme som et klart tillegg. En utvidelse av retten og strekke seg over 2 år for de uten fagbrev.
* I dag har det etter hvert utviklet seg 4 hovedveier gjennom vgo for en ungdom:
  + 1) Yrkesvei mot fullverdig fagbrev
  + 2) YSK (kombinasjonsløsning)
  + 3) Yrke + påbygg
  + 4) Studieforberedende
    - For oss i OT er det veldig tydelig at vi trenger en 5 mulighet. En praksisvei. Den er der allerede i dag (Praksisbrev)– men ordningen er ikke søkbar og ikke definert som et av flere klare alternativ. Det bør det bli!

**Kapittel 8 - Gjennomføring**

* 11. år er ingen løsning dersom dette skal bety mer av det som ikke har fungert!
  + I tilfelle må dette ha en helt annen form enn vanlig skole …. Og da kan en kanskje like godt starte med en alternative modell og gjøre den søkbar. (jfr kommentar i kapittel 7)
* Blindveier i Yrkesfag må bort! (Gi all ungdom Fullførings- eller gjennomføringsrett !!)
* Gode ordninger for å tette små hull. Gratis og god privatisthjelp. (Nå er dette helt overlatt til private aktører – og tilgjengelig ut fra betalingsevne)
* Gode nettbaserte løsninger for noen ungdommer (geografi – helse)
* Helsehjelp i skole – og i bedrift (psykisk helsehjelp)
* Bort med Grunnkompetanse – inn med delkompetanse? eller startkompetanse? eller moduler? (Liker ikke begrepet!)
* Det er viktig å nyansere tiltakene og hva de skal ha som mål:
  + Frafall er noe helt annet enn 🡪 delvis ferdig eller manglende gjennomføring. I mange år og i mange sammenhenger har dette blitt behandlet som ett fenomen. Dette har rotet til den faglige og politiske debatten og ikke minst tilhørende tiltaksutforming.
* Ta bort begrensninger i retten. De som er motivert for opplæring bør få dette i en form de drar nytte av – til de er klar for neste nivå.
* La de som trenger mere tid få den tiden de trenger!

**Kapittel 11 – Overordnede vurderinger**

**Til slutt noen betraktninger eller innspill knyttet til noen av momentene i dette kapittelet.**

* Har retten til opplæring for tronge vilkår?
  + I dag er retten til opplæring helt tydelig innrettet på å regulere adgangen til et gode det er knapphet på. Det retoriske spørsmålet blir da: Er det lurt å sette begrensninger på et gode som så mange som mulig bør forsyne seg av??
* Har vi to klart definerte løp gjennom den vidaregåande opplæringa?
  + NEI. Det bør bli tydeligere løp og delt i flere alternativer. Jfr vår kommentar til kapittel 7.
* Auka gjennomføring – kan vi bli enda betre?
  + Bør kunne få til noe her. Vil koste litt, men våre forslag i kommentar til kapittel 8 mener vil kunne gi et godt bidrag. Økt grad av fullføring på de som bare mangler litt vil ikke bli så dyrt. Tiltak for å få gjennom ungdom med større utfordringer vil kunne koste mer. Her må en inn med sterkere tiltak som vil kreve personell og spesialkompetanse.
* Behovet i samfunnet for kompetansen til vaksne aukar – tar vi dette på tilstrekkeleg alvor?
  + NEI – her må det tas et skikkelig tak! En faktor for voksne må inn i beregning av overføring til Fylkeskommunen.

**Sluttkommentar:**

* + 1. Ut fra de store variasjonene vi allerede nå ser fra fylke til fylke, er det helt klart at det må tas sterkere nasjonal styring med innsatsen. I dag er for mye overlatt til den enkelte fylkeskommune og den enkelte skole.
    2. Bedre gjennomføring og mindre frafall er uten tvil den største utfordringen i dagens vgo. Dette både kan og må en gjøre noe med. Noe med enkle grep som ikke behøver å bli for kostbare. Andre tiltak vil være mer omfattende og dermed ha noe høyere kostnader. Uansett: All kunnskap vi har på dette området, viser at det koster mest for samfunnet å ikke foreta seg noe!
    3. Videregående opplæring skal være noe nytt og ikke kun en forlengelse av ungdomsskolen. Dette fordrer et tydeligere skille – enten gjennom innhold eller gjennom større valgfrihet. Dette må også gjelde for de som starter på studieforberedende utdanningsprogram.

Mvh

**OT Ålesund**

**v/ Frank-Inge Riise**